stanford-oval/wikipedia huggingface dataset:
TUL Cup 1985

| TUL Cupin kausi 1985 |
| --- | --- |
Mestari:  Porin Pallo-Toverit
  ← 1984 :  1986 → 
TUL Cup 1985 oli 47. Työväen Urheiluliiton jalkapallomestaruuskilpailu. Lahden suurhallissa järjestettyyn lopputurnaukseen osallistuivat Hyvinkään Apollo, Oulun Työväen Palloilijat, Porin Pallo-Toverit ja Tampereen Pallo-Veikot. OTP ja PPT pelasivat tuolloin SM-sarjassa sekä Apollo ja TPV II divisioonassa.
Timo Louna

Timo Isto Juhani Louna (s. 8. helmikuuta 1965 Lahti) on Keuruun entinen kaupunginjohtaja ja Päijät-Hämeen hyvinvointiyhtymän strategiajohtaja.
Timo Louna syntyi Erkki Lounan ja Viena Lounan (o.s. Kaivolainen) perheeseen. Hänen puolisonsa on maatalous- ja metsätieteiden maisteri, agronomi Sari Louna (o.s. Saarimäki). Louna kirjoitti ylioppilaaksi vuonna 1984 ja valmistui maatalous- ja metsätieteiden maisteriksi ja metsänhoitajaksi Helsingin yliopistosta vuonna 1992. Hän oli Kuusamon elinkeinojohtaja 1995–2001. Keuruun kaupunginjohtajaksi Louna valittiin vuonna 2001. Hän irtisanoutui kesällä 2015 ja siirtyi Päijät-Hämeen hyvinvointiyhtymän toimitusjohtajaksi, mutta irtisanoi itsensä tästä tehtävästä joulukuussa 2016 ja siirtyi hyvinvointiyhtymän strategiajohtajaksi.
Lakewood (Kalifornia)

| Lakewood |
| --- | --- |

Valtio:  Yhdysvallat
Osavaltio:  Kalifornia
Piirikunta:  Los Angeles
Hallinto:  
 – Pormestari:  Jeff Wood
Väkiluku (2016):  81 121
Infobox OKVirheellinen NIMI-arvo: 
Lakewood on kaupunki Los Angelesin piirikunnassa Kaliforniassa Yhdysvalloissa. Kaupungin väkiluku oli 81 121 vuonna 2016. Lakewoodin kaupunki perustettiin 16. huhtikuuta 1954. Alueen asuinrakennuskanta koostuu enimmäkseen omakotitaloista.
Aiheesta muualla

Kuvia tai muita tiedostoja aiheesta Lakewood (Kalifornia) Wikimedia Commonsissa
Leif Kiviharju
Salanimet

Lefa Kiviharju
Aiheesta muualla

Leif Kiviharjun esitystuotanto Suomen äänitearkistossa (1901–1999)
Leif Kiviharjun sävellystuotanto Suomen äänitearkistossa (1901–1999)
Leif Kiviharjun sanoitustuotanto Suomen äänitearkistossa (1901–1999)
Kōsuke Fujishima

| Kōsuke Fujishima> 藤島 康介.Henkilötiedot |
| --- | --- |
Syntynyt: 7. heinäkuuta 1964 (ikä 60)
Taiteilija
Kuuluisimpia töitä:  Oh! My Goddess
Kōsuke Fujishima (jap. 藤島 康介, Fujishima Kōsuke, s. 7. heinäkuuta 1964) on japanilainen mangaka, jonka luomia sarjoja ovat You're Under Arrest, éX-Driver sekä vuodesta 1988 lähtien julkaistu Oh! My Goddess. Sarjakuvauran ohella hän on suunnitellut hahmoja Red Entertainmentin ja Namco Tales Studion kehittämiin videopeleihin.
Fujishima tunnetaan kiintymyksestään moottoriurheiluun, joka on myös hänen sarjakuviensa peruselementtejä.
Tuotanto > Manga

| Sarja | Ilmestymisvuosi |
| --- | --- |
You're Under Arrest: 1986–1992
Oh! My Goddess: 1988–
éX-Driver: 2000
Tuotanto > Videopelit

| Peli | Ilmestymisvuosi | Rooli |
| --- | --- | --- |
| Sakura Taisen | 1996–2005 | Hahmosuunnittelija |
| Tales of Phantasia | 1994, 1999, 2003, 2006 | Hahmosuunnittelija |
| Gungrave | 2002, 2003, 2004 | Mekaniikkasuunnittelija |
| Tales of Symphonia | 2003, 2004 | Hahmosuunnittelija |
| Tales of the Abyss | 2005, 2011 | Hahmosuunnittelija |
| Tales of Vesperia | 2008, 2009 | Hahmosuunnittelija |
| Tales of Xillia | 2011 | Hahmosuunnittelija |
| Tales of Xillia 2 | 2012 | Hahmosuunnittelija |
Aiheesta muualla

Kōsuke Fujishima   Anime News Networkissa (englanniksi)
Tieteellinen kirjasto

Tieteellinen kirjasto on korkeakouluopetuksen, opiskelun ja tutkimuksen tukena toimiva kirjasto. Suomessa tieteellisiä kirjastoja ovat Kansalliskirjasto, yliopistojen ja ammattikorkeakoulujen kirjastot sekä esimerkiksi tutkimuslaitoksia palvelevat erikoiskirjastot.
Kansalliskirjasto tarjoaa kirjastoverkkopalveluja kaikille kirjastosektoreille. Omien kokoelmiensa lisäksi Kansalliskirjasto vastaa kansallisesta julkaisuperinnöstä. Kansalliskirjasto on osa kansallista tutkimusinfrastruktuuria ja toimii Helsingin yliopiston yhteydessä.
Yliopistojen kirjastot ovat yleisiä tutkimuskirjastoja. Ammattikorkeakouluilla on omat kirjastonsa, jotka ovat avoimia kansalaisille. Korkeakoulut saavat perusrahoituksensa valtiolta ja päättävät itsenäisesti kirjastojensa rahoituksesta. Erikoiskirjastoja ovat muun muassa Eduskunnan kirjasto, Tilastokirjasto ja tutkimuslaitosten, virastojen ja museoiden kirjastot.
Koululaisten ja opiskelijoiden kirjastopalveluista vastaavat oppilaitokset. Palvelujen järjestämiseksi ne tekevät yhteistyötä mm. yleisten kirjastojen kanssa.
Vuonna 2020 Suomessa toimi 35 tieteellisen kirjaston hallinnollista yksikköä, ja niillä oli 111 toimipistettä.
Suomen yliopistokirjastot

Suomen yliopistokirjastot vuonna 2014:
Aalto-yliopiston kirjasto
Helsingin yliopiston kirjasto
Itä-Suomen yliopiston kirjasto
Jyväskylän yliopiston kirjasto
Kansalliskirjasto
Kuvataideakatemian kirjasto
Lapin yliopiston kirjasto
Lappeenrannan tiedekirjasto
Maanpuolustuskorkeakoulun kirjasto
Oulun yliopiston kirjasto
Päijäthämeen koulutuskonsernin Korkeakoulujen yhteiskirjasto
Sibelius-Akatemian kirjasto
Svenska Handelshögskolans bibliotek
Tampereen teknillisen yliopiston kirjasto
Tampereen yliopiston kirjasto
Teatterikorkeakoulun kirjasto
Tiedekirjasto Tritonia
Turun yliopiston kirjasto
Åbo Akademin kirjasto
Suomen ammattikorkeakoulukirjastot

Suomen ammattikorkeakoulujen kirjastot vuonna 2014:
Arcada YHS - Bibliotek och informationstjänst
Centria ammattikorkeakoulun kirjasto
Diakonia-AMK-kirjasto
Haaga-Helia AMK kirjasto
Humanistinen AMK-kirjasto
Hämeen AMK-kirjasto
Högskolan på Åland, Bibliotek
Jyväskylän AMK-kirjasto
Kaakkois-Suomen AMK-kirjasto Kyamk ja Mamk
Kajaanin AMK-kirjasto
Karelia AMK-kirjasto
Lahden AMK-kirjasto
Lapin korkeakoulukirjasto
Lappeenrannan tiedekirjasto
Laurea AMK-kirjasto
Metropolia AMK-kirjasto
Oulun AMK-kirjasto
Poliisiammattikorkeakoulun kirjasto
Satakunnan AMK-kirjasto
Savonia AMK-kirjasto
Seinäjoen korkeakoulukirjasto
Tampereen AMK-kirjasto
Turun AMK-kirjasto
Vaasan AMK-kirjasto
Yrkeshögskolan Novia
Muita tieteellisiä kirjastoja Suomessa

Eduskunnan kirjasto
Kuvataiteen keskusarkisto
Metsäntutkimuslaitoksen kirjasto
Opiskelijakirjasto
Suomalaisen Kirjallisuuden Seuran kirjasto
Suomen oikeuskirjastot
Tiedekirjasto Tritonia
Tilastokirjasto
Varastokirjasto
Aiheesta muualla

Suomen kirjastoverkko
Suomen tieteellisten kirjastojen yhteistilasto (Arkistoitu – Internet Archive)
Leonel Fernández

| Leonel Fernández |
| --- | --- |
 Leonel Fernández kesäkuussa 2016.
Dominikaanisen tasavallan presidentti
 16. elokuuta 2004 – 16. elokuuta 2012  
Edeltäjä:  Hipólito Mejía
Seuraaja:  Danilo Medina
Dominikaanisen tasavallan presidentti
 16. elokuuta 1996 – 16. elokuuta 2000  
Edeltäjä:  Joaquín Balaguer
Seuraaja:  Hipólito Mejía
Henkilötiedot
Koko nimi:  Leonel Antonio Fernández Reyna
Syntynyt: 26. joulukuuta 1953 (ikä 70) Santo Domingo, Dominikaaninen tasavalta
Ammatti:  opettaja toimittaja lakimies
Puoliso:  Margarita Cedeño
Tiedot
Puolue:  Partido de la Liberación Dominicana PLD (1973−)
Tutkinnot:  Santo Domingon yliopisto
 Nimikirjoitus
Aiheesta muualla
www.leonelfernandez.com
Leonel Antonio Fernández Reyna (s. 26. joulukuuta 1953 Santo Domingo) on dominikaanilainen poliitikko, joka on ollut kaksi kertaa maansa presidenttinä, 1996−2000 ja 2004−2012.
Fernández asui teini-ikäisenä New Yorkissa ja kävi koulunsa siellä. Hän palasi dominikaaniseen tasavaltaan opiskelemaan ja suoritti oikeustieteen tutkinnon Santo Domingon yliopistossa. Hän työskenteli opettajana ja toimittajana sekä lakimiehenä ennen politiikkaan ryhtymistään.
Hän pääsi presidentiksi ensimmäistä kertaa vuonna 1996. Fernándezin kauden päätyttyä vuonna 2000 hänen seuraajakseen valittiin kilpailevan PRD-puolueen Hipólito Mejía. Fernández valittiin uudelleen 2004 ja toiselle kaudelle 16. elokuuta 2008. Perustuslaki rajoittaa peräkkäiset kaudet kahteen. Vuonna 2012 Fernándezin seuraajaksi nousi saman puolueen, PLD:n Danilo Medina.
Vastustajat ovat kuvailleet Fernándezia "perustuslailliseksi diktaattoriksi"; hän vaihdatti kannattajiaan maan korkeimpaan oikeuteen ja tilintarkastuslaitokseen, ja yhdessä vaiheessa hallintoon sisältyi 334 varaministeriä ja 113 suurlähettilästä (vaikka maalla on vain 45 lähetystöä). Talouselämän luottamus Fernándeziin oli kuitenkin hyvä, ja hän sai inflaation laskemaan 50%:sta alle kymmeneen prosenttiin.
Aiheesta muualla

Kuvia tai muita tiedostoja aiheesta Leonel Fernández Wikimedia Commonsissa
Leif Juster

| Leif Juster |
| --- | --- |
 Leif Juster vuonna 1954.
Henkilötiedot
Koko nimi:  Leif Normann Juster Nilsen
Syntynyt: 14. helmikuuta 1910 Kristiania, Norja
Kuollut: 25. marraskuuta 1995 (85 vuotta) Asker, Norja
Ammatti:  näyttelijä, teatterinjohtaja
Näyttelijä
Palkinnot
 Amanda Kunniapalkinto 1991 
Aiheesta muualla
IMDb
Leif Normann Juster Nilsen (14. helmikuuta 1910 Kristiania – 25. marraskuuta 1995 Asker) oli norjalainen näyttelijä ja teatterinjohtaja. Hän aloitti uransa oslolaisessa Det Nye Teaterissa vuonna 1931. Juster esitti myös revyitä Chat Noirissa. Vuosina 1942–1967 hän johti perustamaansa Edderkoppen-teatteria St. Olavs plassilla. Juster esiintyi myös monissa komediaelokuvissa. Hän sai kunnia-Amandan vuonna 1991.
Kuvia

Sagenen paloaseman seinässä oleva kyltti, joka kertoo Justerin syntyeen siellä. Hänen isänsä oli paloaseman esimies.
Leif Juster ja Unni Bernhoft vuonna 1959.
Aiheesta muualla

Kuvia tai muita tiedostoja aiheesta Leif Juster Wikimedia Commonsissa
Timo Malinen

Timo Malinen (s. 16. joulukuuta 1982 Kuhmo) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2007–2008. Nuorempana Malinen pelasi C-junioreissa.
Tell Brak

Tell Brak
"Silmätemppelistä" löydetty litteä pienoispatsas, ehkä votiiviesine.
Arkeologinen kaivaus, Mitannin palatsi.
Tell Brak (Nagar) oli muinainen kaupunki nykyisessä Luoteis-Syyriassa. Paikka oli Khabur-joen hedelmällisessä altaassa. Tell Brak kasvoi melko nopeasti suureksi keskukseksi jo ennen Mesopotamian Sumerin sivilisaation syntyä. Se oli kauppateiden varrella, idässä oli Tigrisjoki ja luoteessa Anatolian kuperiesiintymät. Kaupunki oli 4500 eaa. suurempi kuin Sumerin Uruk noin 3500 eaa.
Sieltä on löydetty ajalta 3200–3100 eaa. peräisin olevia hyvin vanhoja savitauluja, eräitä vanhimmista tunnetuista.Tell Brakin tunnetuin löytö on ajalta noin 3000 eaa. oleva "Silmätemppeli", josta on löydetty pienoisveistoksia, joilla on 2–6 suurta silmää.
Sijainti, koko

Tell Brak sijaitsee nykyisessä  Koillis-Syyriassa. Se tunnetaan nykyisin myös nimellä Tall Birak ja muinaisella nimellä Nagar, myöhemmin Nawar. Eblan savitauluissa paikka oli nimellä Brakigo. Se sijaitsee noin 30 km al-Hashakahista itäkoilliseen. Seutu on viljava Khabur-joen allas, jonka arabiankielinen nimi on Nahr al-Khabur. Khabur-joki on Eufratin sivuhaara.
Tell Brak on Pohjois-Mesopotamian ja Syyrian suurin rauniokumpu. Kerrostumat ovat 40 metriä korkeat. Kumpu 800 × 400 metrin kokoinen. Satelliittikuvia tutkimalla 15 km:n säteellä Brakista eli Nagarista on löydetty 115 muinaista asuinpaikkaa, joista puolet kylää suurempia.
Paikalla sataa vuodessa noin 250–300 mm, läheisessä al-Hasakahissa 284 mm. Sade tulee talvella, joskus lumenakin. Talvet ovat viileitä, kesät kuumia. sademäärä vaihtelee herkästi vuodesta ja vuosikymmenestä toiseen.  Seutu oli 1900-luvun alussa kosteaa aroa, jolloin satoi 300–500 mm. Jos sadetta on kyllin, paikka soveltuu talviviljan viljelyyn. Kuivuus toistuu talvellakin nykyään 2–4 kertaa vuosikymmenessä. Niinpä peltojen keinokastelua tarvitaan.
Historia > Esihistoria

Asutusta oli ehkä jo Hassuna-kaudella. Myöhäisneoliittisella ajalla 6000–5100 eaa. paikassa oli Halaf-kulttuuri. Sieltä on löydettu Ubaidin keramiikkaa. Paikka oli suuri keskus jo ennen Etelä-Mesopotamian kaupungistumista. Tell Brak alkoi kasvaa noin 4300 eaa. Tällöin elettiin myöhäiskalkoliittikautta LC. Noin 4350 eaa. paikan ala oli 45–50 ha ja siellä asui noin 6 800 ihmistä.
LC 3-kaudella 4200–3800 eaa. paikan ala oli 55 ha, ja sitä ympäröivät pienet seuralaiskylät.
Noin 4000 eaa. Urukin kaupungistuessa täällä asui luultavasti 20 000 asukasta.. Suunnilleen keskisellä Uruk-kaudella 3800–3400 eaa. Tell Brakin pinta-ala oli yli 130 ha.  Tällöin siellä asui 110–160 ha:n alalla 17 000–24 000 asukasta. Samoilla alueilla kukoisti samoihin aikoihin suuri keskus Tell Hamoukar.
Brakin ydinkeskustan pinta-ala oli 40 ha, lähiöalue 115 ha. Paikan lähellä on 15 km:n säteellä 400 pienempää rauniota. Silmätemppeli rakennettiin 3500–3300 eaa. Siellä on alabasterisia pieniä silmäveistoksia. Temppelin seinissä oli kuparilevyjä, savikartioita ja kultatöitä mesopotamialaiseen tapaan.
Noin 3200–3000 eaa. ilmasto kuivui ja asutus väheni.
Historia > Historiallinen aika

Kaupunki nousi uuteen kukoistukseen noin 2600 eaa. Se kilpaili Eblan ja Kishin kanssa vaikutusvallasta. Tällöin paikan koko oli noin 70 ha.
Eblan teksteissä kaupunki ehkä mainitaan nimellä Brakigo. Eblan tekstit mainitsevat Brakin Koillis-Syyrian tärkeimpänä keskuksena. Nagarin temppeli paloi 2400–2300 eaa. Silloin akkadilaiset valtasivat kaupungin. Akkadin kuningas Naram-Sinin aikoihin noin 2200 eaa. kaupunki oli Akkadin pohjoinen hallintokeskus ja linnoitus. Suuri kuivuus taannutti kaupungin. 1900-luvulla eaa. kaupunki taas kasvoi, ja joutui monien valtioiden alle ajan kuluessa.
Paikalla asuttiin myös 1700–1200 eaa., ja Mitannin vallan alla se oli 1500–1360 eaa. Tuolloin paikan ala oli 45 ha. Assyria tuhosi kaupungin noin 1300 eaa. Paikalla asuttiin vielä sassanidien aikaan ja varhaisella islamilaisella kaudella.
Aiheesta muualla

Wikimedia Commonsissa on kuvia tai muita tiedostoja aiheesta .
Tell Brak homepage. Learning Sites.
Leòdhas agus na Hearadh

| Leòdhas agus na Hearadh Lewis and Harris  |
| --- | --- |
  
Pääkaupunki:  Steòrnabhagh 58.25°N, 6.667°W
Pinta-ala:  
– yhteensä:  2 178,5 km² (sijalla )
– josta sisävesiä:  ei merkittävästi
Väkiluku (2013):  21 031 (sijalla )
– väestötiheys:  9,65 as. / km²
Lyhenne:  
Infobox OKVirheellinen NIMI-arvo: 
Leòdhas agus na Hearadh (engl. Lewis and Harris) on Hebridien saariryhmän pohjoisin saari Skotlannissa. Saari jakautuu kahteen osaan, joista pohjoisempi on Isle of Lewis ja eteläisempi Na Hearadh. Saaren pohjoisosassa Lewisillä sijaitsee saaren ja koko Hebridien suurin kaupunki Steòrnabhagh, josta on lauttayhteys Skotlannin mannermaalle Ullapoolin rannikkokylään. Saari on Ison-Britannian ja Irlannin jälkeen kolmanneksi suurin Brittein saarista.
Leòdhas agus na Hearadhilla on noin 21 000 asukasta. Alle 2 000 heistä asuu Harrisin puolella. Saari on gaelin kielen vahvimpia puhuma-alueita, ja yli 50% saaren asukkaista osaa kieltä.
Saaren tärkein tuote on omaleimainen villakangas Harris tweed. Saarelle tulee päivittäin kolme tai neljä lentoa Glasgowista. Autolla ja lautalla saman matkan taittamiseen kuluu kahdeksan tuntia.
Aiheesta muualla

Kuvia tai muita tiedostoja aiheesta Leòdhas agus na Hearadh Wikimedia Commonsissa
Timo Lounio

Timo Lounio (s. 27. marraskuuta 1957) on suomalainen jalkapallovalmentaja.
Valmentajauran alussa (vuodesta 1974 alkaen) Lounio toimi pitkään HJKn poikajoukkueiden valmentajana, parhaimpina saavutuksina Suomen mestaruudet B-junioreissa 1980, C-junioreissa 1981.
Lounio on valmentanut urallaan useita naisten liigajoukkueita. Hän valmensi muun muassa Helsingin Jalkapalloklubin seitsemään liigamestaruuteen, seitsemään Suomen Cupin voittoon ja naisten UEFA-cupin välieriin. Lounio valmensi myös nousijajoukkue PK-35 Vantaan mestaruuteen kaudella 2010. HJK:n ja PK-35:n lisäksi Lounio on valmentanut FC Espoota. ja  toimi FC Hongan naisten päävalmentajana 2011–2014. ( Suomen cup:n voitto 2014).Timo Lounio on 20. pääsarjakauden aikana saavuttanut 19 mitalia.
Miehissä hän on toiminut Gnistanin, Hangö IK:n, FC Kontun, Huopalahden Hurjien, Grankulla IFK:n ja EBK:n päävalmentajana sekä HJK:n, HJK:n A-junioreiden ja FC Jokerien valmennusryhmissä.
Lounio toimi FC Honka ry:n puheenjohtajana 2012–2014..
Timo Luukkanen

Timo Luukkanen on suomalainen muusikko, joka on toiminut Betoniporsas-yhtyeessä.
Luukkanen on toiminut muun muassa Warner-Chappellin palveluksessa A&R:nä. Nykyisin hän opettaa musiikkibisnestä Tampereen ammattikorkeakoulussa Virroilla. Hän on kotoisin Heinolasta.
Le Bourget’n lentoasema

Le Bourget’n lentoasema [lə buʁʒɛn] (ransk. Aéroport de Paris – Le Bourget; IATA: LBG, ICAO: LFPB) on pieni lentoasema, joka sijaitsee  Ranskassa Le Bourget’n ja Dugnyn esikaupunkialueilla noin  12 kilometriä Pariisin keskustasta pohjoiseen. Lentoasemalla on  kolme kiitotietä.
Historia

Le Bourget’n lentoasema avattiin vuonna 1919 julkiseksi siviililentoasemaksi. Kuuluisin tapahtuma  Le Bourget’n lentoasemalla oli vuonna 1927, kun Charles Lindbergh lensi Atlantin yli ja laskeutui juuri Le Bourget’n lentoasemalle. Le Bourget’n lentoasemasta tuli toissijainen lentoasema, kun Orlyn lentoasemaa rakennettiin vuonna 1932 Pariisin eteläpuolelle.  Kenttä suljettiin kansainväliseltä kaupalliselta liikenteeltä 1977 ja alueelliselta (kotimaan) kaupalliselta liikenteeltä vuonna 1980, jonka jälkeen se on ollut yleis- ja liikeilmailun käytössä.
Nykytoiminta

Nykyään lentoasemaa käytetään lähinnä yleisilmailuun, ilmailunäyttelyihin ja yksityislentokoneiden parkkina. Kentän alueella on lentokoneiden huoltotoimintaa. Parittomina vuosina järjestettävä Le Bourget’n lentonäytös eli Pariisin ilmailunäyttely on yksi kolmesta suuresta Euroopan unionin alueella järjestettävästä ilmailunäyttelystä.
Le Bourget’n lentoasemalla sijaitsee Ranskan ilmailu- ja avaruusmuseo, joka on lajissaan maailman vanhin.
Aiheesta muualla

Kuvia tai muita tiedostoja aiheesta Le Bourget’n lentoasema Wikimedia Commonsissa
Ranskan lentoasemat
| --- | --- |
Suuret kansainväliset:   Lyon  Marseille  Nizza  Pariisi-Charles de Gaulle  Pariisi-Orly  Toulouse 
Muut kansainväliset:   Ajaccio  Angers  Avignon  Basel-Mulhouse-Freiburg  Bastia  Beauvais  Bergerac  Béziers  Biarritz  Bordeaux  Brest  Brive  Caen  Calvi  Carcassonne  Chambéry  Clermont-Ferrand  Deauville  Dinard  Dole  Figari  Grenoble  La Rochelle  Le Touquet  Lille  Limoges  Metz/Nancy  Montpellier  Nantes  Nîmes  Perpignan  Poitiers  Quimper  Rennes  Rodez  Saint-Étienne  Strasbourg  Tarbes/Lourdes  Toulon  Tours  Vatry 
Vain kotimaanlentoja:   Agen  Annecy  Aurillac  Castres  Épinal  Île d’Yeu  Lannion  Le Havre  Le Puy  Lorient  Pau  Périgueux 
Muut:   Pariisi-Le Bourget
Tell Hamoukar

Tell Hamoukar oli muinainen kaupunki Luoteis-Syyriassa Eufratin sivuhaaran Khabur-joen altaassa, pohjoisessa Mesopotamiassa. Kaupunki on nykyisellä Jaziran alueella, Al-Hasakan maakunnassa lähellä Irakin rajaa.
Khabur-joen allas sijaitsee sadeviljelyvyöhykkeen rajalla, mutta siellä on myös joen tulvatasankoa.
Kaupungin uskotaan kasvaneen 32 eekkerin kokoiseksi vuoteen 3700 eaa. mennessä, mutta seuraavana 200 vuotena siellä ei näkynyt saviastioissa lainkaan Urukin vaikutusta, ja vuoden 3200 eaa. jälkeen vain hiukan.  Keskustan ala oli 16 ha, jota ympäröi 280 ha asutus. Kaupunginmuurit ajoittuvat myöhäiselle kalkoliittiselle eli myöhäiskuparikaudelle.
Kaupunki lienee ollut pitkään Urukia suurempi. Tämä muuttaa perinteistä kuvaa siitä, että kaupungistunut yhteiskunta olisi syntynyt eteläisessä Mesopotamiassa. Hamoukarissa oli erikoistunutta työvoimaa, massatuotantoa, hallitus ja lait, sekä taiteilijoita. Arvellaan, että kaupunki syntynyt huomattavasti ennen kirjoituksen keksimistä, toisin kuin Sumerin kaupunkien on tähän asti uskottu syntyneen kirjoituksen keksimisen aikoihin.
Vastaava vanha kaupunki samalla alueella oli Tell Brak. Urukin uskotaan vallanneen kaupungin 3500 eaa. päätellen sieltä löydetyistä lukuisista lingon ammuksista. Kulttuurikehityksen painopiste siirtyi etelään.
Aiheesta muualla

Hamoukar Project Homepage (Arkistoitu – Internet Archive) at the Oriental Institute of the University of Chicago
Video on Hamoukar Expedition (Arkistoitu – Internet Archive) at the University of Chicago website
"In the Ruins: Tell Hamoukar"[vanhentunut linkki], New York Times Science Video (16.1.2007).
"New details of first major urban battle emerge along with clues about civilization’s origins", press release by University of Chicago News Office (16.1.2007).
"University of Chicago-Syrian team finds first evidence of warfare in ancient Mesopotamia", press release by University of Chicago News Office (16.12.2005).
"Ruins in Northern Syria Bear the Scars of a City’s Final Battle" by John Wilford, New York Times (16.1.2007)
"Archaeologists Unearth a War Zone 5,500 Years Old" by John Wilford, New York Times (16.12.2005; reposted by University of Chicago News Office)
Truefacts article
Timo Porri

Timo Porri (s. 19. huhtikuuta 1953 Helsinki) on suomalainen itseoppinut elokuvakääntäjä. Hän on suomentanut englannista yli tuhat elokuvaa vuodesta 1979 alkaen.
Porri kirjoitti ylioppilaaksi vuonna 1972. Hän opiskeli 1970-luvun puolivälissä vuoden eläintiedettä Newcastlen yliopistossa Englannissa ja työskenteli Korkeasaaressa eläintenhoitajana. Elokuvakääntämisen Porri aloitti vuonna 1979 saatuaan projektorinkäyttäjänä ollessaan käännettäväkseen elokuvan Jerry Cotton ja punainen Jaguaari.
Vuoteen 2013 mennessä Porri oli suomentanut noin 1 100 elokuvaa. Töihin kuuluvat lähes kaikki Quentin Tarantinon ohjaukset, kaikki Harry Potter -elokuvat sekä suurin osa Coenin veljesten elokuvista. Porri on kääntänyt myös Tähtien sota -elokuvia, mukaan lukien Star Wars: The Force Awakens (2015).
Suomen arvostelijain liiton elokuvajaosto myönsi Porrille vuonna 2000 kunniakirjan ansioista elokuvakääntäjänä.
Timo Prihti

Timo Erkki Prihti (8. huhtikuuta 1944 Kiikka – 4. joulukuuta 2021 Pori) oli suomalainen insinööri, yritysjohtaja ja yrittäjä, joka sai teollisuusneuvoksen arvonimen vuonna 1999.
Prihti kävi Lavian keskikoulun ja valmistui insinööriksi Porin teknillisestä opistosta. Hän aloitti Rosenlew-yhtymässsä 1969, jossa hän kohosi puimureiden tuotantojohtajaksi. Prihti osti 1991 osti puimuriliiketoiminnan Rosenlewin osakekannan omistaneelta Rauma Oy:ltä ja perusti Sampo-Rosenlew -konsernin. Vuonna 2009 Prihtin poika Jali Prihti tuli isänsä seuraajaksi Sampo-Rosenlewin toimitusjohtajaksi. Timo Prihti siirtyi tuolloin yrityksen hallituksen puheenjohtajaksi.
Kokoomuslainen Prihti valittiin vuonna 2012 Porin kaupunginvaltuustoon, mutta hän luopui valtuustopaikastaan ja muista luottamustehtävistään jäätyään kiinni rattijuopumuksesta. Vuonna 2013 Prihti sai ehdollisen vankeusrangaistuksen törkeästä rattijuopumuksesta.
Timo Prihtin veli oli talousvaikuttaja Aatto Prihti.